EkBass/fiwiki-20250220-pages-articles huggingface dataset:
Ike Vil

Ike Vil eli Ilkka Salmenpohja on suomalainen muusikko ja kääntäjä. Vil on tunnetuin Babylon Whores -yhtyeen laulajana ja kosketinsoittajana. Vil vieraili Nightwishin Wishmaster-albumin biisillä Kinslayer vuonna 2000. Vuonna 2004 Ike Vil valmistui maisteriksi Helsingin yliopiston Sosiaali- ja kulttuuriantropologian laitokselta. Hänen opinnäytetyönsä, "Babylon. Tutkielma Paholaisesta, saatananpalvonnan myytistä ja rock-musiikista" valmistui vuonna 2000.Ike Vilin myspacehttp://web.archive.org/web/20010716103331/http://www.kolumbus.fi/metatron/temp/gradu/http://web.archive.org/web/20091230130747/http://www.helsinki.fi/antropologia/opinnaytetyot.htm. Vil on suomentanut Liken kustantamia kirjoja, mm. Gary Valentinin Tajunnan alkemistit http://www.like.fi/kirja.php?detail_id=2694, Gavin Baddeleyn Gothic chic http://www.like.fi/kirja.php?detail_id=3341 ja Legs McNeilin Please Kill Menhttp://www.like.fi/kirja.php?detail_id=2901. Vuonna 2012 Ike Vil perusti Sleep of Monsters (SOM) -nimisen uuden yhtyeenhttp://www.facebook.com/sleepofmonsters. Yhtyeen debyyttialbumi Produces Reason julkaistiin 2013. Salmenpohja julkaisee 30. syyskuuta esikoisromaaninsa Daimon. ==Lähteet== Luokka:Suomalaiset metallimusiikin laulajat Luokka:Suomalaiset metallimusiikin kosketinsoittajat Luokka:Suomentajat Luokka:Syntymävuosi puuttuu Luokka:Elävät henkilöt
Seulonta

Seulonta voi tarkoittaa seuraavia asioita: * seulontatutkimus, lääketieteessä keino, jonka avulla löydetään oireettomasta väestöstä tiettyjä sairauksia. * seulontamenettely, oikeustieteessä eriyttämismenettely, jolla Suomessa rajoitettiin valitusten tutkintaa hovioikeudessa vuosina 2003–2010
Progesterex

Progesterex on fiktiivinen treffihuume. Se on osa huijausta (hoax), joka alkoi kiertää sähköpostitse internetissä vuonna 1999. Ei ole olemassa tämän nimistä lääkeainetta, tai edes lääkettä, jolla olisi tällainen vaikutus, eikä tapahtumaa ole koskaan raportoitu tai vahvistettu. Myös Suomen poliisi tiedotti asiasta marraskuussa 2007. Eräs versio huijauskirjeestä kiersi MySpace-sivustolla (heinäkuu 2006) Bebosta se löydettiin elo-syyskuussa 2006. Vuonna 2008 liikkui uusi muunneltu versio suomeksi ainakin Facebookissa, jossa kirjeen lopussa oli yksittäisen poliisin yhteystiedot. ==Seuraavassa huijauspostin tyypillinen sisältö== "Nainen joka vietti iltaa _______ nimisessä yökerhossa lauantai-iltana, pahoinpideltiin viiden miehen toimesta, jotka poliisien ja sairaalan raporttien mukaan joukkoraiskasivat hänet ennen jättämistään. Nainen ei muista tapahtumista mitään, mutta testeissä hänen verestään löytyi Rohypnolia ja Progesterexia, joka on sterilisaatiolääke. Tätä lääkettä on nykyisin käytetty raiskauksissa, tarkoituksena raiskata ja steriloida uhrit. Progesterexia on myytävänä eläinlääkäreillä suurten eläinten sterilointiin. Sitä käytetään yhdessä Rohypnolin kanssa treffihuumeena. Raiskaaja pudottaa lääkkeet naisen juomaan, ja nainen ei muista seuraavana päivänä edellisen illan tapahtumista mitään. Progesterex liukenee juomaan helposti ja aiheuttaa sen, että nainen ei voi tulla raskaaksi raiskauksesta ja raiskaajan ei tarvitse huolehtia DNA-testistä joka saattaisi paljastaa hänet raiskaajaksi myöhemmin. LÄÄKKEEN VAIKUTUS EI OLE OHIMENEVÄÄ, Progesterex on suunniteltu hevosten sterilointiin. Nainen, joka ottaa lääkkeen EI VOI KOSKAAN TULLA RASKAAKSI. Huijarit saavat tätä lääkettä helposti eläinlääkäreiltä, ja siitä on tulossa seuraava yleinen treffihuume. Internetissä on ohjeita siitä, kuinka sitä käytetään. Lähetä tämä eteenpäin kaikille jotka tunnet, varsinkin naisille. Ole varovainen ollessasi yökerhossa äläkä koskaan jätä juomaasi vartioimatta. Käytä hieman viitseliäisyyttäsi ja lähetä tämä kaikille jotka tunnet... Miehet, kertokaa kaikille naispuolisille tutuillenne." Hevosille ei ole olemassa sterilisaatiopillereitä. Sterilisaatio tehdään orien kuohinnalla, eli niistä tehdään ruunia. Tammoja ei yleensä käsitellä. Viestissä mainittu Rohypnol on kuitenkin todellinen lääkeaine, jota on käytetty tyrmäystippoina. ==Lähteet== ==Aiheesta muualla== * Snopes.com: Progesterex * Urban Legends: Progesterex, the New Date Rape Drug Luokka:Huijaukset
Karl Martin Sinijärv

thumb|Karl Martin Sinijärv Karl Martin Sinijärv (s. 4. kesäkuuta 1971 Tallinna) on virolainen kirjailija ja Viron kirjailijaliiton (Eesti Kirjanike Liit) puheenjohtaja vuodesta 2007. Sinijärv on opiskellut Tarton yliopistossa viron kieltä, englantilaista filologiaa ja oikeustiedettä. Sinijärveltä on ilmestynyt kahdeksan runokokoelmaa. Ensimmäisen kokoelmansa Kolmring hän julkaisi 17-vuotiaana, ja häntä pidettiin jo silloin uuden virolaisen kirjallisuuden ihmelapsena.Viron kirjailijaliiton sivusto Web-archivesta Hän pitää itseään etnofuturistina. Hän yhdistelee tuotannossaan arkaaisia aineksia uuteen muotoon.Tuglas-seura Vuonna 2002 hän sai valtiollisen säätiön Eesti Kultuurkapitalin runopalkinnon. ==Teokset== ===Runokokoelmat=== * Kolmring, 1989 * Vari ja viisnurk, 1992 * Sürway, 1992 * Neli sada keelt, 1997 * Towntown & 28: viies rühm poeese, 1999 * Poissmehe kokaraamat, 2000 * Artutart&39, 2002 * Vabana sündinud, 2003 ==Runoja suomeksi== *Antologiassa: Salatanssia tilantyhjää. Nuoren virolaisen runouden antologia, Pohjoinen 1990. *Teoksessa: Jan Kaus & Harri Rinne toim.: Ajattelen koko ajan rahaa - kivikovaa virolaista nykyrunoutta, Johnny Kniga 2006. ==Lähteet== == Aiheesta muualla == * Elämäkertatietoja Karl Martin Sinijärvistä (Estonian Literature Information Centre) * Interview Haastattelu Karl Martin Sinijärv (Estonian Literary Magazine) Luokka:Virolaiset runoilijat Luokka:Vuonna 1971 syntyneet Luokka:Elävät henkilöt
Valeri Rjumin

Valeri Viktorovitš Rjumin (, 16. elokuuta 1939 Komsomolsk-na-Amure, Venäjän SFNT, Neuvostoliitto – 6. kesäkuuta 2022Скончался космонавт Валерий Рюмин ) oli neuvostoliittolainen kosmonautti. Rjumin valittiin kosmonauttikoulutukseen 27. maaliskuuta 1973. Hän lensi Sojuz 25 -lennolla vuonna 1977, Sojuz 32 -lennolla vuonna 1979 ja Sojuz 35 -lennolla vuonna 1980 sekä Nasan avaruussukkula Discoveryllä STS-91-lennolla vuonna 1998. Hän vietti 371 vuorokautta 17 tuntia avaruudessa. Rjumin meni vuonna 1985 naimisiin kosmonautti Jelena Kondakovan kanssa. == Lähteet == == Aiheesta muualla == * Spacefacts.de Luokka:Venäläiset avaruuslentäjät Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Vuonna 1939 syntyneet Luokka:Vuonna 2022 kuolleet
Venla Mäkelä

Venla Mäkelä (s. Kotka) on suomalainen elokuva- ja TV-käsikirjoittaja. Mäkelä on opiskellut viestintää Lontoossa, jonka jälkeen hän hakeutui töihin Solar Filmsiin. Siellä hän työskenteli tuotantoapulaisena ja kehitteli samalla käsikirjoitusta, josta lopulta muodostui hänen ensimmäinen televisiosarjansa Muodollisesti pätevä (1999). Tämän jälkeen hän lähti opiskelemaan elokuvakäsikirjoittamista Kanadaan, jossa myös viimeisteli käsikirjoituksen Aleksi Mäkelän ohjaamaan elokuvaan Lomalla (2000). Matti Ijäkselle Mäkelä kirjoitti elokuvan Aita (2001), joka on koominen tarina keski-ikäisen miehen vaihdevuosista tämän hullaantuessa nuoreen tyttöön. Vuonna 2006 Yle TV1 esitti Mäkelän kirjoittaman ja Kimmo Taavilan ohjaaman Tikkurila-trilogian, joka on kolmesta itsenäisestä elokuvasta (Kirkkaalta taivaalta, Arppa vaan, Kodit ja kalusteet) koostuva draamakomedia, joka sijoittui keskiluokkaiseen ja keskivertoon lähiöön Vantaan Tikkurilaan. Sarja toi Mäkelälle parhaan käsikirjoituksen Venla-palkinnon. Ensimmäisen hän oli saanut jo Muodollisesti pätevä -sarjastaTV2 Teatterille palkitut ohjelmat , Yle Vintti. Viitattu 15.7.2017.. ==Lähteet== == Aiheesta muualla == * Luokka:Suomalaiset elokuvakäsikirjoittajat Luokka:Suomalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Kosmonauttien koulutuskeskus Juri Gagarin

Kosmonauttien koulutuskeskus Juri Gagarin (, lyhenne ЦПК eli TsPK) on entinen neuvostoliittolainen ja nykyinen venäläinen miehitettyjen avaruuslentojen koulutuskeskus. Se perustettiin 11. tammikuuta 1960. Se sijaitsee Tähtikaupungissa (Звёздный Городок) Moskovan läheisyydessä. Keskus sai nimensä vuonna 1968 maailman ensimmäisen avaruuslentäjän, Juri Gagarinin mukaan. == Aiheesta muualla == * Keskuksen sivusto (englanniksi) Luokka:Avaruuskeskukset Luokka:Venäjän avaruustoiminta Luokka:Venäjän rakennukset ja rakennelmat
Rajakreivi

Rajakreivi (, suomeksi joskus myös markkreivi) oli keskiaikainen aatelisarvo, joka annettiin valtakunnan rajaprovinssien hallitsijoille. Rajakreiveillä oli usein valtakunnan muuta maa-aatelia suurempi armeija ja itsenäisempi asema kuninkaaseen nähden, vaikka erot tasoittuivatkin keskiajan loppua kohden. Myös ranskalainen aatelisarvo markiisi tarkoittaa rajakreiviä. == Aiheesta muualla == Luokka:Aatelisarvot
Apollodoros Seleukeialainen

Apollodoros Seleukeialainen (; n. 140 eaa.) oli antiikin kreikkalainen stoalaiseen koulukuntaan kuulunut filosofi. Hän oli Diogenes Babylonialaisen oppilas ja tämän tavoin kotoisin Seleukeiasta. Apollodoros tunnetaan ennen kaikkea kyynisen filosofian kuvauksistaan. Hän sanoi kyynisyyden olevan "oikopolku hyveeseen", ja korosti stoalaisuuden ja kyynisyyden sukulaisuutta. == Lähteet == * Long, A. A. (1999): "The Socratic Legacy", teoksessa * Stoic School Luokka:Antiikin kreikkalaiset filosofit Luokka:Stoalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Toto Leonidas

Alfredo "Toto" Leonidas (s. 10. lokakuuta 1960, Bacolod City, Filippiinit) on filippiiniläissyntyinen yhdysvaltalainen pokeriammattilainen. Leonidas on urallaan voittanut yhden World Series of Poker -rannekkeen: hän oli ykkönen vuoden 2003 1 500 dollarin seven card stud -turnauksessa. Voittonsa lisäksi Leonidaksella on useita WSOP-finaalipöytäsijoituksia ja kakkostila 2 000 dollarin limiitti hold'em -turnauksesta vuodelta 2005. Syyskuussa 2003 Leonidas voitti Yhdysvaltain pokerimestaruuskilpailujen (United States Poker Championship) 9 800 dollarin no limit hold'em -pääturnauksen. Lopun kaksinpelissä kukistui Erik Seidel. Leonidas ansaitsi voitostaan 388 080 dollaria. Joulukuussa 2005 hän oli toinen FullTilt.net Poker Global Poker Challenge -turnauksessa Paul Dardenin jälkeen. Leonidas edustaa Full Tilt Poker -nettipokerihuonetta. Elokuussa 2007 hänen pokeriuransa turnausansiot ylittivät kaksi miljoonaa dollaria. == Lähteet == == Aiheesta muualla == * Viralliset kotisivut * Leonidas Full Tilt Pokerin sivuilla (suomeksi) * * Profiili PokerPages.com:n sivuilla Luokka:Yhdysvaltalaiset pokerinpelaajat Luokka:Vuonna 1960 syntyneet Luokka:Elävät henkilöt
Georgi Ivanov (kosmonautti)

Georgi Ivanov (alun perin Georgi Kakalov, s. 2. heinäkuuta 1940 Lovetš) oli ensimmäinen bulgarialainen kosmonautti. Ivanov oli Bulgarian ilmavoimien kenraalimajuri, kun hänet valittiin kosmonauttikoulutukseen SEV-maiden Interkosmos-ohjelman puitteissa. Hänen nimenmuutoksensa liittyi siihen, että nimi olisi ollut ruokoton venäjäksi kirjoitettuna. Hän lensi avaruuteen 10. huhtikuuta 1978 Baikonurin kosmodromilta Sojuz 33 -lennolla. Telakoituminen Saljut 6 -avaruusasemaan epäonnistui ja lento jäi lyhytkestoiseksi (1 vuorokausi ja 23 tuntia). Sotilasuransa jälkeen Ivanov toimi maansa eduskunnassa. Hän on naimisissa ja perheessä on yksi lapsi. == Aiheesta muualla == *spacefacts.de. Luokka:Bulgarialaiset avaruuslentäjät Luokka:Vuonna 1940 syntyneet Luokka:Elävät henkilöt
Rodolfo Neri Vela

Rodolfo Neri Vela (s. 19. helmikuuta 1952 Chilpancingo, Meksiko) on ensimmäinen meksikolainen avaruuslentäjä. Neri Vela opiskeli Universidad Nacional Autónoma de Méxicossa koneenrakennusta ja sähkötekniikkaa valmistuen tekniikan kandidaatiksi vuonna 1975. Hän suoritti maisterin tutkinnon University of Essexissä aiheena tietoliikennetekniikka. Hän väitteli vuonna 1979 University of Birminghamissä aiheena sähkömagneettinen säteily. Neri Vela oli hyötykuorma-asiantuntija vuonna 1985 sukkulalennolla STS-61-B. Hän oli avaruudessa 6 vuorokautta ja 21 tuntia. == Aiheesta muualla == *Elämäkerta NASAn sivustolla Luokka:Meksikolaiset avaruuslentäjät Luokka:Vuonna 1952 syntyneet Luokka:Elävät henkilöt
Aleksandr Viktorenko

Aleksandr Stepanovitš Viktorenko (, 29. maaliskuuta 1947 Olginka, Kazahstanin SNT – 10. elokuuta 2023) oli venäläinen kosmonautti. Viktorenko oli Venäjän ilmavoimien eversti ja koelentäjä. Hänet valittiin kosmonauttikoulutukseen 23. maaliskuuta 1978 ja hän siirtyi eläkkeelle kosmonauttijoukoista 30. toukokuuta 1997. Hän lensi avaruudessa neljä kertaa: Sojuz TM-3, Sojuz TM-8, Sojuz TM-14 ja Sojuz TM-20. Hän vietti 489 vuorokautta avaruudessa. Viktorenko oli naimisissa ja hänellä oli kaksi lasta. ==Lähteet== Luokka:Venäläiset avaruuslentäjät Luokka:Vuonna 1947 syntyneet Luokka:Vuonna 2023 kuolleet
Filon Larissalainen

Filon Larissalainen (159/158 eaa.-84/83 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Larissasta. Filon jätti Ateenan Mithridateen sotien aikana ja muutti Roomaan. Siellä hän oli Kleitomakhoksen oppilaana. Roomassa Filon luennoi retoriikasta ja filosofiasta, ja keräsi ympärilleen useita merkittäviä oppilaita. Näistä Cicero on tunnetuin. Filon seurasi Kleitomakhosta Kolmannen eli Uuden Akatemian johdossa. Sekstos Empeirikoksen mukaan hän oli Neljännen Akatemian perustaja, mutta muut lähteet kieltäytyvät tunnustamasta useamman kuin kolmen Akatemian olemassaoloa. Filonin teoksia ei ole säilynyt. Tietomme hänen näkemyksistään ovat peräisin Numeniokselta, Sekstokselta ja Cicerolta. Yleisesti ottaen hänen ajattelunsa oli reaktio Keskimmäisen ja Uuden Akatemian skeptisiä ja agnostisia näkemyksiä vastaan. Sen sijaan hän suosi dogmaattisempaa Platon-tulkintaa. == Kirjallisuutta == * Brittain, Charles: Philo of Larissa (Oxford: Oxford University Press, 2001) ISBN 0-19-815298-1. * Hermann, De Philone Larissaeo (Gottingen, 1851 ja 1855) * Grysar, Die Akademiker Philo und Antiochus (1849) Luokka:Akatemialaiset
Leonid Kadenjuk

Leonid Kostjantynovytš Kadenjuk (; 28. tammikuuta 1951 Kliškivtsi, Tšernivtsin alue, Ukrainan SNT – 31. tammikuuta 2018 Kiova) oli itsenäisen Ukrainan ensimmäinen astronautti. Kadenjuk toimi Neuvostoliiton ilmavoimissa lentäjänä ja sai koulutuksen kosmonautiksi, kuuluen avaruusjoukkoihin vuosina 1976–1983 sekä 1988–1992. Neuvostoliiton hajotessa hän valitsi ensin Venäjän kansalaisuuden. Vuonna 1995 hän siirtyi Ukrainan avaruusjärjestön palvelukseen, osallistui vuonna 1997 NASA:n sukkulalennolle STS-87 ja yleni kenraalimajuriksi Ukrainan ilmavoimissa. Hän osallistui politiikkaan vuoden 2002 vaaleissa, jolloin hän oli presidentti Leonid Kutšman kannattaja ja tuli valituksi Ukrainan korkeimpaan neuvostoon. Vuoden 2006 vaaleihin hän osallistui Volodymyr Lytvynin tukipuolueessa joka jäi kuitenkin alle äänikynnyksen. == Lähteet == == Aiheesta muualla == * 2004 interview with Leonid Kadeniuk Dzerkalo Tyzhnya lehdessä * NASA biography Luokka:Avaruuslentäjät Luokka:Ukrainalaiset henkilöt Luokka:Vuonna 1951 syntyneet Luokka:Vuonna 2018 kuolleet
Simona Dolci

Simona Dolci on italialainen taidemaalari ja ohjaaja Florence academy of art taideakatemiassa. Hän väitteli arkkitehtuurista ja opetti sen jälkeen monta vuotta arkkitehtuurin laitoksella Firenzen yliopistossa. Hän on myös opiskellut geometrista piirustusta, perspektiiviä ja taidehistoriaa. Nerina Simin vaikutuksesta hän lopetti arkkitehtuurin laitoksella, ja omistautui piirtämiselle ja maalaamiselle opiskellen Simin johdolla ja sen jälkeen Studio Cecil-Gravesissa. Opintojensa jälkeen hän on työskennellyt Firenzessä maalarina, tehden figuratiivisia töitä ja muotokuvia. == Lähteet == ==Aiheesta muualla== *http://www.florenceacademyofart.com/Faculty%20Simona%20Dolci.htm Luokka:Italialaiset taidemaalarit
Eddy Hunter

Eddy Hunter (s. 1968) on yhdysvaltalainen taidemaalari. Hän toimii tällä hetkellä Florence Academy of Artin maalausopinto-ohjelman johtajana. Hunter syntyi Rutlandissa, Vermontissa, ja päätti valita taiteen urakseen. Hän opiskeli Bostonin Taideinstituutissa ja voitti vuonna 1990 "Exellence in Illustration" -palkinnon. Tämän jälkeen hän työskenteli Aestethics Signage -yhtiöllä ja teki sekalaisia freelance-kuvittajan töitä. Firenzessä hän aloitti opintonsa John Lanzan ja George Gabinin johdolla, opiskellen Boston Visual School of Artin alaisena maisemamaalausta, ja Tom Ouleten ohjauksessa, jossa hän kiinnostui vanhojen mestarien tavasta piirtää ja maalata. 1996 hän aloitti opintonsa Florence Academy of Artinin Daniel Gravesin johdolla, ja 1998 hänestä tuli opinto-ohjelman ohjaaja. Hunter on osallistunut lukuisiin ryhmänäyttelyihin ja hänen töitään on useissa yksityiskokoelmissa Italiassa ja Yhdysvalloissa. Luokka:Yhdysvaltalaiset taidemaalarit Luokka:Vuonna 1968 syntyneet Luokka:Elävät henkilöt
Agrippa (filosofi)

Agrippa (ensimmäinen vuosisata) oli skeptiseen koulukuntaan kuulunut filosofi, joka eli todennäköisesti ensimmäisen vuosisadan loppupuolella. Hänet tunnetaan viiden varman tiedon mahdottomuutta painottavan troopin muotoilijana. ==Viisi trooppia== Agrippan viisi skeptistä trooppia perustuvat ajatukselle, jonka mukaan mikä tahansa tietoväite voidaan kyseenalaistaa. Agrippan johtopäätös oli, että mitään käsityksiämme ei voida perustella hyväksyttävällä tavalla, eli todellista tietoa ei ole. Sekstos Empeirikos on esittänyt Agrippan troopit seuraavasti teoksessaan Pyrrhonismin pääpiirteet. Sekstoksen mukaan ne olivat peräisin "viimeaikaisemmilta skeptikoilta", ja niiden laittaminen Agrippan nimiin on peräisin Diogenes Laertiokselta. Troopit ovat: * Erimielisyys: sekä tavalliset ihmiset että filosofit ovat erimielisiä kaikista asioista, joten emme voi valita toista mielipidettä ja hylätä toista. * Ääretön regressio: jokaisella perustelulla on jokin perustelu ja niin edelleen äärettömästi. * Suhteellisuus: asiat näyttävät erilaisilta riippuen siitä, kuka niitä tarkastelee. * Olettaminen: dogmaatikot välttävät äärettömän regression valitsemalla jonkin asian lähtökohdaksi ilman todisteita. * Kehämäisyys. ==Agrippan trilemma== Nykyisin Agrippan trooppien ydinajatukset tunnetaan kolmiosaisena Agrippan trilemmana. Sen mukaan mihin tahansa tietoväitteeseen voidaan vastata kolmella tavalla: # Kieltäydytään vastaamasta eli on tehty perustelematon oletus. # Toistetaan jokin perustelu, joka on jo esitetty aiemmin, eli tarjotaan kehäpäätelmää. # Yritetään esittää jokin uusi perustelu, eli viime kädessä ajaudutaan äärettömän pitkään perustelujen ketjuun eli äärettömään regressioon. Agrippan trilemmaa on käytetty tietoteoreettisen fundamentalismin perusteluna. Luokka:Pyrrhonistiset filosofit
We Cannot Move

We Cannot Move on suomalaisen rock-yhtyeen Kingston Wallin vuonna 1993 julkaisema promosingle. Se julkaistiin yhtyeen toisen albumi Kingston Wall II markkinoimista varten. Single, kuten muutkin yhtyeen singlet ja studioalbumit, on julkaistu yhtyeen Trinity-levymerkillä. Vuonna 2014 Svart Records julkaisi vinyylillä We Cannot Move / Between the Trees -singlen. ==Kappaleet== We Cannot Move ja Donna Summer-cover I Feel Love ovat myös yhtyeen albumilla Kingston Wall II, She's So Fine ja Between the Trees on julkaistu saman albumin remasteroidussa painoksessa. # # # # == Lähteet == == Aiheesta muualla == * We Cannot Move-single yhtyeen virallisilla kotisivuilla * Discogs Luokka:Kingston Wallin kappaleet Luokka:Vuoden 1993 kappaleet
Štüldt Håjt

Štüldt Håjt on suomalaisen rock-yhtyeen Kingston Wallin vuonna 1994 julkaisema promosingle. Se julkaistiin yhtyeen viimeisen albumin Tri-Logy markkinoimista varten. Štüldt Håjt on julkaistu yhtyeen Trinity-levymerkillä, kuten muutkin singlet ja albumeiden ensimmäiset julkaisut. Heinäkuussa 2016 Svart Records julkaisi singlestä uusintapainoksen 7" vinyylillä.Stüldt Håjt – Discogs.com == Kappaleet == # # # ”Štüldt Håjt” ja ”Time” esiintyvät yhtyeen albumilla Tri- Logy. ”Have You Seen the Pyg-mies?” julkaistiin albumin 1998 remasteroidussa kahden levyn rajoitetussa painoksessa. == Lähteet == == Aiheesta muualla == * Stüldt Håjt -single yhtyeen virallisilla kotisivuilla Luokka:Vuoden 1994 kappaleet Luokka:Kingston Wallin kappaleet
The Real Thing (kappale)

The Real Thing, Radio Edits on suomalaisen rock-yhtyeen Kingston Wall vuonna 1994 julkaisema promootiosingle. Se julkaistiin yhtyeen viimeisen albumin Tri- Logy markkinoimista varten. Yhtyeen Trinity-levy-yhtiö julkaisi The Real Thingin, kuten muutkin yhtyeen singlet. "The Real Thing" -singlen nimikappale, on liki 20-minuuttista albumiversiota noin 15 minuuttia lyhyempi. Lisäksi single sisältää albumiversioita pidemmät versiot kappaleista "Take You to Sweet Harmony" ja "I'm the King I'm the Sun". == Kappaleet == # # # == Aiheesta muualla == *The Real Thing, Radio Edits yhtyeen virallisilla kotisivuilla Luokka:Kingston Wallin kappaleet Luokka:Vuoden 1994 kappaleet
Andrew Ameral

Andrew Ameral on yhdysvaltalainen taidemaalari ja opettaa anatomiaa Florence Academy of Artissa. Hän valmistua California College of Artsista ja Crafts (CCAC) Oaklandista vuonna 2000. Viimeisenä vuonna CCAC:ssa hän oli turhautunut traditionaalisten koulutuksen puutteesta ja aloittikin pian opinnot Florence Academy of Artissa. Hän kuitenkin palasi vielä hetkeksi Kaliforniaan, ja sitten hän jatkoi 2002 akateemisia opintojaan Firenzessä. Siitä lähtien hän on opettanut anatomia- ja Ecroché-ohjelmissa Florence Academy of Artissa. Hän on voittanut palkintoja figuuripiirustuksistaan, mukaan lukien apurahan Art Renewal Centeriltä ja Stacey rahastolta. Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Flyball

Flyball on Yhdysvalloissa 1970-luvun alussa kehitetty koirien näytös- ja kilpailulaji. Laji sopii kaikille koiraroduille. Flyballissa kaksi joukkuetta kilpailee toisiaan vastaan ja nopeimman hyväksytyn suorituksen tehnyt joukkue pääsee jatkoon. Joukkue koostuu neljästä koiran ja ihmisen muodostamasta kilpailuparista.Perhoskoirat.fi Samassa joukkueessa voi olla sekä mini- että maksikokoisia koiria. Joukkueeseen voi kuulua myös kaksi varalla olevaa kilpailuparia. Jokaisessa joukkueessa on myös laatikon lataaja, jonka tehtävänä on ladata laatikko pallolla seuraavaa koiraa varten. == Kilpailun kulku == Koira lähtee ohjaajansa luota lähtölinjalta. Koira hyppää neljän esteen yli, minkä jälkeen se painaa tassullaan flyball-laatikkoa. Tassun painallus laukaisee tennispallon ulos laatikosta. Koira ottaa pallosta kopin ja palaa hyppyjen kautta ohjaajansa luokse. Kun koira on ylittänyt maalilinjan, saa joukkueen seuraava koira luvan lähteä. Kilpailussa on rinnakkain kaksi rataa. Ratojen etäisyys toisistaan on vähintään 3 metriä ja enintään 6 metriä. Lähtö- ja maalilinjan etäisyys ensimmäisestä esteestä on 1,8 metriä. Esteiden välit ovat 3 metriä ja viimeisen esteen etäisyys flyball- laatikosta on 4,5 metriä. Golden Ring == Virallisia mittoja == ;Pallo Yleisimmin käytetään tennispalloja, mutta myös muut pallot ovat hyväksyttyjä. Pienet koirat saavat käyttää pieniä palloja. Pallot eivät saa vinkua. ;Boxi * Leveys maks. 61 cm * Korkeus maks. 46 cm * Syvyys maks. 75 cm ;Hyppy * Sisäleveys 61 cm * Sisäkorkeus minimi 20 cm – maksimi 40 cm * Sivun korkeus 61 cm – 91 cm * Säädettävyys 2,5 cm välein Suomen Flyball-liiton perustamiskokous pidettiin 6. maaliskuuta 1999 Kankaanpäässä. Liiton rekisteröinti keskeytettiin sekä toiminta lakkasi 31. joulukuuta 2000. Suomen ensimmäinen Flyball-näytöskilpailu pidettiin vuonna 1992 Turussa. Suomalainen joukkue osallistui Euroopan mestaruuskilpailuihin ensimmäistä kertaa vuonna 2018. Kyseessä oli Hakunilan Seudun Koiraharrastajia edustava Flying Finns Flyball Team. He kilpailivat divisionassa 8 ja voittivat sarjansa. == Lähteet == Luokka:Koiraurheilu
Patty Griffin

Patty Griffin (s. 16. maaliskuuta 1964) on yhdysvaltalainen laulaja- lauluntekijä ja kitaristi. Hän syntyi Mainen osavaltiossa. Griffinin ammattiura alkoi, kun A&M; Records kiinnostui hänen lähettämästään demosta. Hänen ensimmäinen julkaistu albuminsa oli Living with Ghosts (1996). Griffin levyttää nykyisin ATO Recordsille. Yhtiö julkaisi hänen kuudennen ja toistaiseksi tuoreimman studioalbuminsa 6. helmikuuta 2007 nimellä Children Running Through. == Diskografia == * Living with Ghosts (1996) * Flaming Red (1998) * 1000 Kisses (2002) * A Kiss in Time (2003) * Impossible Dream (2004) * Children Running Through (2007) * American Kid (2013) * Silver Bell (2013) == Aiheesta muualla == * Viralliset sivut Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät Luokka:Vuonna 1964 syntyneet Luokka:Elävät henkilöt
John Berger

John Peter Berger (5. marraskuuta 1926 – 2. tammikuuta 2017) oli brittiläinen kirjailija, taidekriitikko ja kuvataiteilija. Vuonna 1972 hän julkaisi kirjan Ways of Seeing, (Näkemisen tavat) ja sitä tukevan televisiosarjan, joilla hän tuli suuren yleisön tietoon. Samana vuonna ilmestyi hänen tunnetuimpiin teoksiinsa lukeutuva romaani G., jolla kirjailija voitti vuoden 1972 Booker- palkinnon. 1970-luvun alkupuolella Berger teki käsikirjoitusyhteistyötä sveitsiläisen ohjaajan Alain Tannerin kanssa tämän elokuvissa Salamanteri (1971), Hetki naisen elämässä (1974) ja Jonas täyttää 25 vuonna 2000 (1976). == Suomennettuja teoksia == * Picasson nousu ja tuho (suom. Mirja Rutanen), Love-kirjat 1985. ISBN 951-835-095-7 * Toisinkertoja, esseekokoelma (toim. ja käänt. Martti Lintunen), Literos 1987 ISBN 951-95142-2-8 * Näkemisen tavat, (Ways of Seeing suom. Mirja Rutanen), Love-kirjat 1991. ISBN 951-8978-20-4 == Lähteet == Luokka:Brittiläiset kirjailijat Luokka:Booker-palkinnon saajat Luokka:Taidekriitikot Luokka:Vuonna 1926 syntyneet Luokka:Vuonna 2017 kuolleet Luokka:Seulonnan keskeiset artikkelit
Paavo Kerosuo

Paavo Kerosuo (s. 1. syyskuuta 1971) on suomalainen näyttelijä ja ääninäyttelijä, joka valmistui Teatterikorkeakoulusta vuonna 1999. Pääasiassa Kerosuo on toiminut ääninäyttelijänä, mutta hän on esiintynyt myös useissa näytelmissä, televisio-ohjelmissa ja kuunnelmissa. Hän esitti yhtä päärooleista elokuvassa Leijat Helsingin yllä (2001), joka perustuu Kjell Westön romaaniin ja toimii aikuisen Simban ääninäyttelijänä. Teattereista mainittakoon muiden muassa musiikkiteatteri Kapsäkki. Kerosuo tuli tunnetuksi Helsingin ruotsalaisen teatterin musikaalista Hype. Muita Kerosuon musikaalirooleja ovat olleet Christina Anderssonin käsikirjoittama Pojken Blå ja Dakota, joka perustuu Philip Ridleyn nuortenkirjaan, sekä Risto Räppääjän rooli Sinikka ja Tiina Nopolan lastenkirjoihin perustuvassa musikaalissa, johon musiikin on säveltänyt Iiro Rantala. Sivurooleja Kerosuolla on ollut muun muassa musikaaleissa Sagan om ringen ja Peter Pan. ==Filmografia== ===Elokuvat=== Vuosi Elokuva Rooli 2001 Leijat Helsingin yllä Riku Bexar 2004 Etulinjan edessä Bror Östman 2005 Isä äiti lumi ===Televisiosarjat=== Vuosi Televisiosarja Rooli 1999–2000 Kotikatu Lauri 2003 Kaunis mies Johan 2004 Sairaskertomuksia Erkko 2014 Maukka ja Väykkä Väykkä 2015 Yökyöpelit Janoinen Iivana ym. 2018 Joulukalenteri: Maukan ja Väykän ensimmäinen joulu Väykkä ===Dubbaukset=== == Muut työt == Kerosuo on useana vuonna juontanut Helsingin Juhlaviikkojen aikana Helsingin kaupunginorkesterin lastenkonsertin ja toiminut juontajana monissa muissa tilaisuuksissa ja Radio Extremissä. Ennen teatteria Kerosuo on opiskellut kognitiotieteitä Helsingin yliopistossa. == Lähteet == Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Alden W. Clausen

Alden Winship Tom Clausen (17. helmikuuta 1923 – 21. tammikuuta 2013) oli yhdysvaltalainen yritysjohtaja. Clausen toimi Maailmanpankin johtajana vuosina 1981–1986. Clausen syntyi Hamiltonissa, Illinois'ssa, saksalaistaustaiseen sukuun. Hän valmistui Carthage Collegesta, Minnesotan yliopistosta ja Harvardin yliopistosta. Clausen nousi Bank of American johtajaksi vuonna 1970. Hän oli koulutukseltaan lakimies. ==Lähteet== Luokka:Yhdysvaltalaiset yritysjohtajat Luokka:Vuonna 1923 syntyneet Luokka:Vuonna 2013 kuolleet
Susanna Agnelli

Susanna Agnelli (24. huhtikuuta 1922 Torino, Italia - 15\. toukokuuta 2009 Rooma, Italia) oli italialainen poliitikko. Agnelli valittiin vuonna 1976 Italian parlamenttiin republikaanipuolueesta ja vuonna 1983 senaatin jäseneksi. Hän istui vuosina 1979–1981 Euroopan parlamentissa. Agnelli toimi vuosina 1995–1996 Italian ulkoministerinä. Häntä edelsi Antonio Martino ja seurasi Lamberto Dini. Hän jakoi aikansa New Yorkin ja Italian välillä. Agnellin omaelämäkerta Vestivamo alla marinara oli bestseller Italiassa sen ilmestyttyä vuonna 1975. == Aiheesta muualla == * Luokka:Italian ulkoministerit Luokka:Italialaiset europarlamentaarikot Luokka:Vuonna 1922 syntyneet Luokka:Vuonna 2009 kuolleet
Heikki Niskakangas

Heikki Niskakangas (s. 19. helmikuuta 1948 Rautio) on entinen Aalto-yliopiston kauppakorkeakoulun vero-oikeuden professori ja verotuksen asiantuntija. Niskakangas jäi eläkkeelle kesällä 2015. ==Elämä== Koulutukseltaan Niskakangas on oikeustieteen tohtori ja kauppatieteiden maisteri.http://www.helsinki.fi/oikeustiede/tiedekunta/henkilosto/henkilohakemisto.htm Niskakangas on osallistunut myös lainvalmisteluun muun muassa Yritysverotuksen kehittämistyöryhmä 2005:ssä. Hän on Suomen Keskustan johtavia veroasiantuntijoita ja ollut puolueen rivijäsen vuodesta 1964.Puolueen entinen puheenjohtaja ja pääministeri, kansanedustaja Juha Sipilä on hänen serkkunsa. ==Kirjoja== * * * * * Heikki Niskakangas, Veropolitiikka, WSOY 2011. ==Luottamustehtävät== Niskakangas on Alexandria Pankkiiriliikkeen hallituksen puheenjohtaja. ==Lähteet== *Aalto-yliopiston kauppakorkeakoulu ===Viitteet=== Luokka:Helsingin kauppakorkeakoulun professorit Luokka:Vuonna 1948 syntyneet Luokka:Elävät henkilöt Luokka:Suomalaiset professorit Luokka:Suomalaiset oikeustieteilijät
MTV Unplugged

MTV Unplugged on Music Televisionin televisio-ohjelma, jossa esiintyy yhtyeitä ja artisteja, jotka soittavat musiikkia akustisilla soittimilla. Ohjelman tuottaa Viacom ja sen ohjaa Beth McCarthy-Miller. Jostakin esiintymisistä on tehty virallisia CD- ja DVD-julkaisuja, mutta osasta on olemassa vain epävirallisia niin sanottuja bootleg-julkaisuja. == Ohjelmassa esiintyneet musiikkiyhtyeet ja artistit == * 10,000 Maniacs * Aerosmith * Alanis Morissette * Alejandro Sanz * Alice in Chains * Alicia Keys * Annie Lennox * Arrested Development * Björk * Bob Dylan * Bon Jovi * Boyz II Men * Britney Spears * Bruce Springsteen * Bryan Adams * Café Tacvba * Cássia Eller * Chage & Aska * Charly García * Chris Isaak * The Church * The Corrs * The Cranberries * Crowded House * Cro * The Cure * Damn Yankees * Dashboard Confessional * Denis Leary * Die Ärzte * Die Fantastischen Vier * Diego Torres * Die Toten Hosen * Duran Duran * Elton John * Eric Clapton * Eurythmics * Fiona Apple * George Michael * Giorgia * Great White * Herbert Grönemeyer * Hole * Hootie and the Blowfish * Illya Kuryaki and the Valderramas * The Indigo Girls * Jay-Z (sekä The Roots) * Jodeci * Joe Cocker * Joe Satriani * John Mellencamp * Ken Hirai * k.d. lang * Kiss * Korn (sekä Amy Lee ja Robert Smith) * LL Cool J * La Ley * Lauryn Hill * Lenny Kravitz * Live * Los Tres * Maná * Mariah Carey * Mary J. Blige * Midnight Oil * Miley Cyrus * Neil Young * Nirvana * Noel Gallagher * Oasis * Page ja Plant * Paul McCartney * Paul Simon * Pearl Jam * Phil Collins * Poison * Queensrÿche * Radiohead * Ratt * R.E.M. * Rod Stewart (sekä Ron Wood) * Roxette * Joe Satriani * Seal * Scorpions * Shakira * Sheryl Crow * Soda Stereo * Soul Asylum * Squeeze * Staind * Stevie Ray Vaughan * Sting * Stone Temple Pilots * Tesla * Tony Bennett * Tori Amos * Vixen * Utada Hikaru Luokka:Musiikkiohjelmat
Huulilävistys

Huulilävistys on lävistys, joka sijaitsee ylä- tai alahuulessa tai niiden alueella. ==Huulilävistystyypit== * Labret : Labret on alahuuleen tehty lävistys. Se voi sijaita huulen keskellä tai jommallakummalla sivulla. Huulirengas () on renkaalla tehty alahuulen lävistys. * Medusa : Medusa on ylähuulen keskellä sijaitseva lävistys. Lävistyksen koruna käytetään yleensä labret stud -tapin isopalloista versiota. * Madonna/marilyn/crawford : Madonna-lävistys tehdään ylähuulen sivuun, tyypillisesti kohtaan, jossa naisten on ollut tapana pitää kauneuspilkkua. Koruna käytetään yleensä labret stud -tappia. * Pystysuora labret : Pystysuora labret () on lävistys, joka kulkee pystysuorassa alahuulen läpi (keskellä). Lävistyksen ylempi pää on alahuulen päällä tai huulen ja suun limakalvon rajalla, ja alempi pää tulee esiin huulen alapuolelta. Näin ollen lävistyksen molemmat päät ovat näkyvissä. Koruna käytetään tavallisesti kaarevaa tappia. * Vertical medusa/jestrum : Vertical medusa on samanlainen lävistys kuin pystysuora labret, mutta se sijaitsee keskellä ylähuulta. *Snake bites : Tapit tai renkaat huulen molemmilla sivuilla alahuulessa. *Spider bites : Tapit tai renkaat huulen toisella sivulla vierekkäin. * Angel bites : Tapit huulen molemmilla sivuilla ylähuulessa. * Dolphin bites : Tapit huulen alaosassa keskellä vierekkäin * Cyber bites : Medusan ja keskellä olevan labretin yhdistelmä. * Canine bites : Yhdistetty angel- ja snake bites. * Shark bites : Kuin kaksi spider bitesiä huulen molemmin sivuin. * Dahlia bites : Huulen sivussa, ylähuulen ja alahuulen välissä olevat lävistykset. ==Huulilävistyksen tekeminen== Huulilävistys tehdään steriilillä neulalla, jonka koko riippuu halutun korun paksuudesta. Koruna käytetään tyypillisesti rengasta tai tappia, jonka koko on 16 g (1,2 mm), 14 g (1,6 mm) tai suurempi. Lävistyksen jälkeisen turvotuksen vuoksi huuleen voidaan asettaa ensin pidempi tappi, joka vaihdetaan lyhyempään turvotuksen laskettua. Lävistystä ei riskien vuoksi suositella tehtäväksi itse tai epähygieenisissä olosuhteissa, kuten festivaaleilla tai uimarannoilla. Huulilävistys paranee noin 4–5 viikossa. ==Huulilävistyksen riskit== Kuten kaikilla muillakin lävistyksillä, huulilävistyksellä on riski tulehtua, kasvattaa arpikudosta tai keloidia. Huulilävistyksellä on harvinainen riski vaurioittaa hampaita ja ikeniä. Tietyt korumateriaalit aiheuttavat hampaiden kiillevaurioita, ja jos korun alueelle osuu isku, se voi lohkaista hampaita. Lävistys voi ärsyttää ikeniä ja aiheuttaa niiden vetäytymistä, vain jos korua ei heti sen hankkiessa hoideta hyvin. Usein ongelma saadaan poistettua vaihtamalla koru sopivampaan, mutta toisinaan huulikoru täytyy poistaa lisävaurioiden välttämiseksi. Huulikoru voi myös revetä huulesta, jolloin huuleen jää suuri arpi. == Aiheesta muualla == Luokka:Lävistykset Luokka:Huulet Luokka:Seulonnan keskeiset artikkelit
Hanjiro Shiraishi

Hanjiro Shiraishi (} (1842–1927) oli japanilainen taistelulajien opettaja. Häntä pidetään Shintō Musō-ryūn 24. päämiehenä (shihan). Shiraishi aloitti Shintō Musō-ryūn harjoittelun Hirano Kichizon ja Sada Teisuken opissa. Meiji- uudistuksen jälkeen kahden eri jōjutsu-linjan edustajat, Hirano Saburo Yoshinari ja Yoshimura Hanjiro Yoshinobu, aloittivat yhteiset harjoitukset. Näihin harjoituksiin otti osaa myös Shiraishi, jolle aikanaan myönnettiin yhtenä kuudesta molempien linjojen yhteinen todistus koko oppimäärän omaksumisesta. Shiraishi oli ainut läpi koko Meiji-kauden opettanut yhdistyneen Shintō Musō-ryūn opettaja. Hanjiro Shiraishille oli myönnetty menkyo kaiden Isshin-ryū kusarigamajutsussa, jonka hän liitti osaksi Shintō Musō-ryūn harjoitusohjelmaa. Hänen dojonsa Hakatassa oli pystytetty majatalon seinän varaan, toisesta sivustaan avonaisena sillä oli mittaa 3,7 x 9,1 metriä. Shiraishi opetti oman talonsa verannalta, joka oli sopivasti dojon avonaista sivua kohti. Shiraishilla oli lukuisia oppilaita, heistä kolme ovat historian valossa tärkeitä: Kiroku Takayama, Takaji Shimizu ja Ichizō Otofuji. Shiraishin kuoltua Takayama perusti uuden dojon 1929 nimeten sen Fukuoka dojoksi. Luokka:Japanilaiset budokat Luokka:Vuonna 1842 syntyneet Luokka:Vuonna 1927 kuolleet
Jura Bedic

Jura Bedic (s. 1980) on kroatialainen taidemaalari. Hänen tyypillisiä aiheitaan ovat figuratiiviset- ja asetelma-aiheet. Hän toimii ohjaajana Florence Academy of Artissa. Vuonna 2000 Bedic aloitti 19-vuotiaana opinnot Florence Academy of Artissa ja päätti opintonsa 2002 ja ryhtyi ohjaajaksi ensin piirustus- ja sitten maalausopinto-ohjelmassa. Hän on osallistunut useisiin ryhmänäyttelyihin Yhdysvalloissa ja Florence Academy of Artin ryhmänäyttelyihin Firenzessä ja Saksassa. 2001 hän voitti Art Renewal Center International apurahakilpailun, ja hänen työnsä olivat mukana American Artistin "Drawing" magazinessa, "Classical Approaches to the Teaching of Drawing" artikkelissa 2003. Hänen maalauksiaan on yksityiskokoelmissa ympäri Eurooppaa ja Yhdysvaltoja. ==Aiheesta muualla== * http://www.florenceacademyexhibition.com/Bedic.htm Luokka:Kroatialaiset taidemaalarit Luokka:Vuonna 1980 syntyneet Luokka:Elävät henkilöt
Dynamiitti Napoleon

Dynamiitti Napoleon () on vuonna 2004 ensi-illan saanut amerikkalainen independent-teinikomedia. Elokuva oli suosittu kotimaassaan Yhdysvalloissa. Se keräsi suuret lipputulot ja tehtiin vaatimattomalla budjetilla. Elokuva on ohjaaja Jared Hessin ensimmäinen. Päähenkilö Napoleonia näyttelee Jon Heder. Muissa rooleissa ovat muun muassa Efren Ramirez, Tina Majorino ja Jon Gries. Elokuvasta tuli kulttielokuva, ja se sisältää monia vitsejä, joita on parodioitu monissa muissa elokuvissa. Elokuvassa näkyvää t-paitaa, jossa lukee ”Vote For Pedro” (), valmistettiin Amerikassa suuria määriä. Elokuvaa on parodioitu muun muassa elokuvassa Date Movie. Luokka:Vuoden 2004 yhdysvaltalaiset elokuvat Luokka:Yhdysvaltalaiset independent-elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat
Haaroittuminen

Matematiikassa haaroittuminen on geometrinen termi. Tämän esiintyy esimerkiksi kompleksisten neliöjuurten haaroittumisena origossa, missä neliöjuuri haarautuu kahteen osaan, jolloin toinen haara saadaan toisesta etumerkkiä vaihtamalla. Sitä käytetään myös avaruuden pisteen peitekuvauksen vastakkaisena perspektiivinä, missä eri haarat yhtyvät. Haaroittumista käytetään funktioteoriassa, algebrallisessa topologiassa, algebrallisessa lukuteoriassa, lokaaleissa kunnissa ja algebrallisessa geometriassa. Luokka:Algebrallinen lukuteoria Luokka:Algebrallinen topologia Luokka:Kompleksianalyysi
Asukaspuisto

Asukaspuisto eli perhepuisto on avoin kohtaamispaikka asukkaille. Asukaspuistoissa on lasten leikkipuistoja leluineen sekä sisätiloja, jotka ovat asukkaiden yhteisessä käytössä. Asukaspuistoissa työskentelee kaupungin työntekijöitä, jotka järjestävät asukkaille vapaan toiminnan lisäksi ohjattua toimintaa yhdessä asukkaiden kanssa. Asukaspuistojen toiminta painottuu aamuisin alle kouluikäisten toimintaan, iltapäivisin sisätilat on varattu kouluikäisille. Puiston yhteiset pelisäännöt on sovittu yhdessä asukkaiden ja työntekijöiden kesken. Monet kaupungit tarjoavat kesäisin ilmaisen puistoruokailun alle 16-vuotiaille. Myös maksullista välipalatarjoilua lapsille on järjestetty joissakin asukaspuistoissa. Useimpia asukaspuistojen tiloja voi vuokrata iltaisin ja viikonloppuisin omaan käyttöön. Toiminta on keskittynyt Etelä-Suomeen. Esimerkiksi Espoossa on kuusitoista asukaspuistoa. Vantaalla puistoja on kolme kuten myös Kirkkonummella. Helsingissä on 62 kaupungin leikkipuistoa ja kolme perhetaloa. == Katso myös == *Päiväkoti *Koululaisten iltapäivätoiminta == Lähteet == Luokka:Rakennukset ja rakennelmat Luokka:Puistot
Hans Abrahamsen

Hans Abrahamsen (s. 23. joulukuuta 1952 Kööpenhamina) on tanskalainen säveltäjä. Hän opiskeli alaa Per Nørgårdin ja Pelle Gudmundsen-Holmgreenin johdolla.http://www.karadar.com/Dictionary/abrahamsen.html Abrahamsen on säveltänyt mm. kamarimusiikkia ja kuoroteoksia. Hänen merkittäviin orkesteriteoksiinsa lukeutuu Nacht und Trompeten, jonka Berliinin filharmonikot ensiesittivät vuonna 1982. Abrahamsen on naimisissa pianisti Anne Marie Abildskovin kanssa.http://www.juilliard.edu/update/journal/newjui_0901.html == Lähteet == Luokka:Tanskalaiset säveltäjät Luokka:Vuonna 1952 syntyneet Luokka:Elävät henkilöt
Taneli Rinne

Taneli Iivar Rinne (14. huhtikuuta 1934 Helsinki – 25. syyskuuta 2021 Helsinki)Kuolinilmoitus. Helsingin Sanomat 19.12.2021, s. C 20. oli suomalainen näyttelijä. Hän kuului Rinteen näyttelijäsukuun, sillä hänen vanhempansa Jalmari Rinne ja Anni Aitto olivat näyttelijöitä, samoin hänen sisaruksensa Tiina, Katriina ja Marjatta Rinne. Hänen veljensä Tommi Rinne oli ohjaaja-näyttelijä. Taneli Rinteen kaksi setää, Joel ja Einari Rinne, olivat myös näyttelijöitä. == Ura == Rinne esiintyi sukulaistensa tapaan enimmäkseen teatterin näyttämöllä, mutta muutamia kertoja myös valkokankaalla. Rinteen tunnetuimmat roolit ovat Edvin Laineen elokuvissa Tuntemattoman sotilaan Ukkola ja elokuvien Täällä Pohjantähden alla, Akseli ja Elina ja Pohjantähti Arvo Töyry. Hän esiintyi myös muun muassa elokuvissa Villin Pohjolan salattu laakso ja Pirtua, pirtua. Hänen viimeinen elokuvansa oli Timo Koivusalon Sibelius. Rinne näytteli myös Metsoloissa eläinlääkäri Meriläistä. Rinteelle myönnettiin valtion taiteilijaeläke vuonna 2007. == Filmografia == Elokuvat Elokuvat Elokuvat Vuosi Elokuva Rooli 1955 Tuntematon sotilas sotamies Ukkola 1959 Vatsa sisään, rinta ulos! alokas Rinne 1963 Villin Pohjolan salattu laakso Kai Vorna 1968 Täällä Pohjantähden alla Arvo Töyry 1969 Vodkaa, komisario Palmu konstaapeli Vilppa 1970 Akseli ja Elina Arvo Töyry 1973 Pohjantähti Arvo Töyry 1985 Pekka & Pätkä ja tuplajättipotti pankinjohtaja Parvi 1991 Pirtua, pirtua nimismies Einola 1999 Kulkuri ja joutsen virkamies 2001 Rentun ruusu verotarkastaja 2003 Sibelius lääkäri Ainolassa Televisioelokuvat Televisioelokuvat Televisioelokuvat Vuosi Elokuva Rooli 1969 Elävä ruumis Korotkov Televisiosarjat Televisiosarjat Televisiosarjat Vuosi Sarja Rooli 1968–1969 Kunnon sotamies Svejkin seikkailuja kokki Juradja 1993-1995 Metsolat eläinlääkäri Mauno Meriläinen 1996 Café Kirpputori 2002 Kotikatu Timur Husnetdin ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1934 syntyneet Luokka:Vuonna 2021 kuolleet
Thomas Mapfumo

Thomas Mapfumo (s. 1945) on Zimbabwen kuuluisimpia muusikoita. Hänen musiikkityylissään chimurengassa yhdistyvät shonakulttuurin piirteet (muun muassa mbira-sormipiano) ja länsimaiset soittimet. Mapfumo vietti elämänsä varhaisimmat vaiheet Maronderassa, mutta muutti sitten perheineen Harareen. Hänen musiikkityylinsä on vaikuttanut muun muassa Bhundu Boysin ja Stella Chiweshen tuotantoon. Hänen pääasiallinen laulukielensä on shona. Osa Mapfumon laulunsanoista on vahvasti poliittisesti kantaa ottavia, ja vuonna 1977 hän joutui viettämään laulunsa "Hokoya" johdosta 90 päivää vankeudessa.http://africanmusic.org/artists/mapfumo.html Hän on myöhemmin kritisoinut myös Robert Mugaben hallitustahttp://www.leopardmannen.no/m/mapfumo.thomas.asp ja asuu nykyisin Yhdysvalloissa.http://www.freemuse.org/sw5430.asp Mapfumo on Blacks Unlimited -yhtyeensä kanssa saanut kansainvälistä menestystä ja esiintynyt muun muassa Live 8 -konsertissa vuonna 2005. == Lähteet == Luokka:Zimbabwelaiset muusikot Luokka:Vuonna 1945 syntyneet Luokka:Elävät henkilöt
Ekoparken

Ekoparken on Tukholman, Solnan ja Lidingön alueilla sijaitseva kaupunkipuisto. Kaupunkipuiston tarkoitus on suojella kaupunkimaiseen ympäristöön kuuluvan alueen kulttuuri- tai luonnonmaisemaa, historiallisia ominaispiirteitä, kaupunkikuvaa ja virkistysarvoja. Ekoparkeniin kuuluvat Skeppsholmen, Kastellholmen, Fjäderholmarna, Djurgården, Nobelparken, Norra Djurgården (osittain), Ladugårdsgärdet (osittain), Ulriksdal, Haga sekä Brunnsviken. Puistossa on Pohjois-Euroopan järein tammimetsä ja sen vesissä esiintyy kivennuoliainen. Ruotsin valtiopäivät säätivät lain Ekoparkin perustamisesta 7. joulukuuta 1994. Ruotsin kuningas vihki puiston 19. toukokuuta 1995. Puiston pinta-ala on 27 km2. Asukkaita puiston kattamalla alueella on 21 768\. Puistossa vierailee 15 miljoonaa kävijää vuosittain. ==Aiheesta muualla== * Viralliset sivut Luokka:Tukholman puistot
Ankaran maakunta

Ankaran maakunta () on yksi Turkin 81 maakunnasta. Se sijaitsee Keski- Turkissa. Vuonna 2014 maakunnan pinta ala oli 25 632 neliökilometriä ja väkiluvuksi arvioitiin 5 270 575 (2015). Ankara on Turkin toiseksi väkirikkain (Istanbulin maakunnan jälkeen) ja pinta-alaltaan kolmanneksi suurin maakunta. Maakunnan hallinnollinen keskus on Turkin pääkaupunki Ankara (4 587 558 as., 31.12.2014 arvio). == Piirikunnat == Maakunta on jaettu 25 piirikuntaan, joista moni on käytännössä Ankaran kaupunginosia. *Akyurt *Altındağ *Ayaş *Balâ *Beypazarı *Çamlıdere *Çankaya *Çubuk *Elmadağ *Etimesgut *Evren *Gölbaşı *Güdül *Haymana *Kalecik *Kahramankazan *Keçiören *Kızılcahamam *Mamak *Nallıhan *Polatlı *Pursaklar *Sincan *Yenimahalle *Şereflikoçhisar ==Kuvia== Ankara Kalesi'nden şehir panoraması.JPG|Panoraamaa Ankarasta. Kocatepe Camii Ankara.JPG|Kocatepe Camii. Haci Bayram Mosque 01.jpg| Haci Bayramin moskeija. Arslanhane Mosque 01.jpg|Arslanhanen moskeija. Anıtkabir, Ankara.jpg|Atatürkin mausoleumi (Anıtkabir). Ankara Ulus Platz.JPG|Ulusin aukio. 2009'da Ankara Etnografya Müzesi.jpg|Ankaran Etnograafinen museo. State Painting and Sculpture Museum of Ankara.jpg|Ankaran taidemuseo (maalaus- ja veistostaiteen museo). ==Lähteet== ==Aiheesta muualla==
Katuutire Kaura

Katuutire Kaura (3. helmikuuta 1941 – 23. tammikuuta 2022) oli namibialainen poliitikko. Hän toimi Democratic Turnhalle Alliancen puoluejohtajana vuosina 1998–2013. Kaura lähti 1970-luvulla Yhdysvaltoihin ja toimi high schoolin opettajana New Yorkin osavaltion Upper Nyackissa. Hän opiskeli Long Islandin ja Columbian yliopistoissa. Kaura oli kahdesti ehdolla Namibian presidentiksi. Hän sai vuonna 1999 9,7 prosentin kannatuksen ja 2004 5,2 prosenttia äänistä. Kaura kuoli tammikuussa 2022 koronaviruspandemiassa saamaansa tartuntaan 80-vuotiaana. == Lähteet == Luokka:Namibialaiset poliitikot Luokka:Vuonna 1941 syntyneet Luokka:Vuonna 2022 kuolleet
Schleiermacher

Schleiermacher on seuraavien henkilöiden sukunimi: * Friedrich Schleiermacher, preussilainen teologi ja filosofi * Steffen Schleiermacher, saksalainen pianisti ja säveltäjä Luokka:Sukunimet pt:Schleiermacher
Carlos Carvalhas

Carlos Alberto do Vale Gomes Carvalhas GCC (s. 9. marraskuuta 1941 São Pedro do Sul) on portugalilainen poliitikko. Carvalhas toimi vuosina 1992–2004 Portugalin kommunistisen puolueen pääsihteerinä Álvaro Cunhalin seuraajana. Hän ilmoitti syksyllä 2004 eroamisaikeistaan, ja 27. marraskuuta hänen seuraajakseen astui Jerónimo de Sousa. Carvalhas oli ehdolla Portugalin presidentinvaaleissa 1991. Hän sai 635 373 ääntä eli yhteensä 12,92 % annetuista äänistä. Luokka:Portugalilaiset kommunistit Luokka:Portugalilaiset poliitikot Luokka:Portugalilaiset europarlamentaarikot Luokka:Vuonna 1941 syntyneet Luokka:Elävät henkilöt
Rolf Labbart

Rolf Gustaf Labbart (2. huhtikuuta 1922 Mänttä – 17. lokakuuta 2014 Helsinki) oli suomalainen näyttelijä ja laulaja. Hänen aktiivisin elokuvauransa ajoittui 1940- ja 1950-luvuille. Labbart näytteli päätyökseen teatterissa. Hänen ensimmäinen vaimonsa Soli Labbart oli myös näyttelijä. Toisen vaimonsa, näyttelijä-ohjaaja Eira Jauckensin kanssa hän meni naimisiin vuonna 1969 ja he olivat yhdessä Labbartin kuolemaan saakka. Labbart oli tunnettu kasvo 1950-luvun elokuvissa, mutta sen jälkeen häntä nähtiin enää harvoin valkokankaalla. Labbart oli mukana useissa televisiosarjoissa, muun muassa Yhdeksän miehen saappaat sekä Sodan ja rauhan miehet. Labbart oli myös iskelmälaulaja ja esiintyi useissa Yleisradion ohjelmissa. Rolf Labbart on yksi kuuluisuuteen nousseista suomalaismiehistä, jotka palvelivat ja sotivat SS-Wiking-divisioonan suomalaisessa SS-vapaaehtoispataljoonassa (Finnischen Freiwilligen Bataillon der Waffen SS) Saksan itärintamalla vuosina 1941–1943. Labbart sai valtion ylimääräisen taiteilijaeläkkeen toukokuusta 1987 alkaen. Hän kuoli 92-vuotiaana Helsingissä ja haudattiin Hietaniemen hautausmaan veteraanilehtoon. == Elokuvat == *Kalle Aaltosen morsian (1948) *Neljästoista vieras (1948) *Onnen-Pekka (1948) *Keittiökavaljeerit (1948) *Isäntä soittaa hanuria (1949) *Kaunis Veera eli Ballaadi Saimaalta (1950) *Köyhä laulaja (1950) *Radio tekee murron (1951) *Yö on pitkä (1952) *Komppanian neropatit (1952) *Se alkoi sateessa (1953) *Syntipukki (1957) *Täällä Pohjantähden alla (1968) *Pohjantähti (1973) *Herra Puntila ja hänen renkinsä Matti (1979) *Täältä tullaan, elämä! (1980) *Nuoruuteni savotat (1988) *Kuutamosonaatti (1988) *Valkoinen nainen (1989) *Isänmaan kaikuja – Asiamies (1990) *Kadunlakaisijat (1991) *Rölli – hirmuisia kertomuksia (1991) == Televisiosarjat == *Kunnon sotamies Svejkin seikkailuja (1968) *Yhdeksän miehen saappaat (1969) *Sodan ja rauhan miehet (1978) *Harjunpää ja kylmä kuolema (1983) *Tuntemattomalle jumalalle (1993) *Isänmaan toivot (1998) == Lähteet == Luokka:Suomalaiset näyttelijät Luokka:Suomalaiset laulajat Luokka:Vuonna 1922 syntyneet Luokka:Vuonna 2014 kuolleet Luokka:Suomalaiset SS-sotilaat